CELEX: 62013FN0105
Language: et
Date: 2013-10-22 00:00:00
Title: Kohtuasi F-105/13: 22. oktoobril 2013 esitatud hagi — ZZ jt versus Kontrollikoda

18.1.2014   
            
            
               ET
            
            
               Euroopa Liidu Teataja
            
            
               C 15/21
            
         22. oktoobril 2013 esitatud hagi — ZZ jt versus Kontrollikoda
   (Kohtuasi F-105/13)
   2014/C 15/32
   Kohtumenetluse keel: prantsuse
   
      Pooled
   
   
      Hageja: ZZ jt (esindajad: advokaadid A. Coolen, J-N. Louis, É. Marchal ja D. Abreu Caldas)
   
      Kostja: Kontrollikoda
   
      Hagi ese ja sisu
   
   Nõue tühistada Kontrollikoja 13. detsembri 2002. aasta otsus mitte pöörduda Euroopa Kohtusse küsimusega, kas S, kes oli kohtuasja asjaolude toimumise ajal Kontrollikoja liige, ei vastanud enam nõutavatele tingimustele ega sobinud enam talle pandud kohustuste täitmiseks, ja mitte teha hagejate kaebuste kohta otsust, mitte võtta meetmeid selleks, et tunnistada avalikult hagejate ahistamist ja neile põhjustatud kannatusi ning mitte võtta meetmeid selleks, et taastada hagejate rikutud maine, usaldusväärsus ja väärikus ning hüvitada neile põhjustatud mittevaraline ja varaline kahju.
   
      Hageja nõuded
   
   
               —
            
            
               tühistada Kontrollkoja kui ametisse nimetava asutuse 13. detsembri 2002. aasta otsus mitte teha hagejate kaebuste kohta otsust, mitte võtta meetmeid selleks, et tunnistada avalikult hagejate ahistamist ja neile põhjustatud kannatusi ning mitte võtta meetmeid selleks, et taastada hagejate rikutud maine, usaldusväärsus ja väärikus ning hüvitada neile põhjustatud mittevaraline ja varaline kahju;
            
         
               —
            
            
               mõista kohtukulud välja Kontrollikojalt.